**МАНДАТ 2019 – 2023 г.**

**РЕШЕНИЯ НА ОБЩС-ДОЛНИ ЧИФЛИК ОТ 26.03.2020 г.**

**РЕШЕНИЕ № 147**

На основание чл. 28, ал.1, пр. второ от Закона за местното самоуправление и местната администрация, чл. 38, ал.1 пр. второ от Правилника за организацията и дейността на Общинския съвет Долни чифлик, неговите комисии и взаимодействието му с Общинска администрацията – Долни чифлик, както и заповед № РД-01-12 от 13.03.2020 г. на Министъра на здравеопазването Общински съвет-Долни чифлик дава съгласие заседанието, което ще се проведе днес, на 26.03.2020 г. да бъде закрито.

**РЕШЕНИЕ № 148**

На основание чл. 21, ал. 2 и ал. 3 от Закона за местното самоуправление и местната администрация, чл. 7, ал. 1 от Закона за нормативните актове, както и чл. 79 от Административнопроцесуалния кодекс приема Правилник за изменение на Правилника за организацията и дейността на Общински съвет – Долни чифлик неговите комисии и взаимодействието му с Общинска администрация - Долни чифлик, съгласно Приложение № 2 към докладната записка, както следва:

§1. В раздел III “Структура на Общинския съвет”, чл. 11 ал. 3 се изменя така:

Чл.11 (3) Председателят на общинския съвет работи при условията на ненормиран работен ден с нормална продължителност на работното време при променливи граници, в зависимост от особения характер и нуждите на работата и изпълняваните функции“.

§2. Правилникът влиза в сила в 3-двевен срок от датата на публикуването му на официалната интернет страница на община Долни чифлик.

**РЕШЕНИЕ № 149**

На основание чл. 21, ал. 2 във връзка с чл. 21, ал. 1, т. 6 от Закона за местното самоуправление и местната администрация изменя Решение № 130 от 12.02.2020 г. на Общинския съвет – Долни чифлик за бюджета на община Долни чифлик за 2020 година, както следва:

1. В приложение 2 към Решение №130 от 12.02.2020 г., в дейност:
	1. 701 „ Дейности по почивното дело и социалния отдих“ намалява §51-00 „Основен ремонт“ с 6 000 и увеличава §§52-06 „Изграждане на инфраструктурни обекти“ с 6 000;
2. В приложение 4 към Решение № 130 от 12.02.2020 г., заменя обект №28, ППР „Изграждане на многофункционална спортна площадка на СУ гр. Долни чифлик“ по §§51-00 „Основен ремонт“ със същия обект по §§52-06 „Изграждане на инфраструктурни обекти“;
3. Актуализира списъка на пътуващите през 2020 година, съгласно приложение 1 към докладната записка.

**РЕШЕНИЕ № 150**

На основание чл. 21, ал. 2 и във връзка с чл. 21, ал. 1, т. 23 от Закона за местното самоуправление и местната администрация и т. 24, А от Насоките за кандидатстване по покана за представяне на проектни предложения на проекти „Малка грантова схема за мерки за намаляване на морските отпадъци“

1. Дава съгласие община Долни чифлик да кандидатства с проектно предложение „Мерки за намаляване на морските отпадъци в община Долни чифлик“ по покана за представяне на проектни предложения на проекти „Малка грантова схема за мерки за намаляване на морските отпадъци“ по програма „Опазване на околната среда и климатични промени“
2. Декларира, че всички дейности включени в проекта с наименование „Мерки за намаляване на морските отпадъци в община Долни чифлик“, отговарят на приоритетите на Програма за опазване на околната среда на община Долни чифлик 2019-2023 г.
3. Възлага на кмета на община Долни чифлик да изготви необходимите документи в съответствие с изискванията за кандидатстване и да кандидатства с горепосоченото проектно предложение.

**РЕШЕНИЕ № 151**

1. На основание чл. 21, ал. 2 във връзка с чл. 21, ал. 1, т. 12 от Закона за местното самоуправление и местната администрация и чл. 8, ал. 9 от Закона за общинската собственост допълва Годишната програма за управление и разпореждане с имоти – общинска собственост за 2020 г. в раздел „3.5. Продажба на жилищни имоти“ с точка 29. „УПИ XXIII-общ. в кв. 135 с площ 667 кв. м по регулационния план на гр. Долни чифлик“ (АЧОС № 137-I от 11.02.2020 г.).

**РЕШЕНИЕ № 152**

2.На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, чл. 35, ал. 1, чл. 41, ал. 2 от Закона за общинската собственост, чл. 45, ал. 1, т. 1 и чл. 46, ал. 3 - 4 от Наредбата за реда за придобиване, управление и разпореждане с общинско имущество в община Долни чифлик дава съгласие за продажба, чрез публичен търг с явно наддаване, одобрява пазарната оценка в размер на 8 100.00 (осем хиляди и сто) лева без ДДС и я определя за начална продажна тръжна цена на УПИ XXIII-общ. в кв. 135 с площ 667 кв. м по регулационния план на гр. Долни чифлик, община Долни чифлик, област Варна, при граници на имота: УПИ XXIV-общ., УПИ XXII-общ., улица с ОК 541-303а, улица с ОК 303а-304.

**РЕШЕНИЕ № 153**

1.На основание чл. 21, ал. 2 във връзка с чл. 21, ал. 1, т. 12 от Закона за местното самоуправление и местната администрация и чл. 8, ал. 9 от Закона за общинската собственост допълва Годишната програма за управление и разпореждане с имоти – общинска собственост за 2020 г. в раздел „3.5. Продажба на жилищни имоти“ с точка 30. „УПИ XVII-общ. в кв. 18 с площ 480 кв. м по регулационния план на с. Детелина“ (АЧОС № 319 от 16.05.2009 г.).

**РЕШЕНИЕ № 154**

2.На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, чл. 35, ал. 1, чл. 41, ал. 2 от Закона за общинската собственост, чл. 45, ал. 1, т. 1 и чл. 46, ал. 3 - 4 от Наредбата за реда за придобиване, управление и разпореждане с общинско имущество в община Долни чифлик дава съгласие за продажба, чрез публичен търг с явно наддаване, одобрява пазарната оценка в размер на 4 800.00 (четири хиляди и осемстотин) лева без ДДС и я определя за начална продажна тръжна цена на УПИ XVII-общ. в кв. 18 с площ 480 кв. м по регулационния план на с. Детелина, община Долни чифлик, област Варна, при граници на имота: улица с ОК 113-108-107, УПИ IX-107, улица с ОК 109-110-112-113.

**РЕШЕНИЕ № 155**

1.На основание чл. 21, ал. 2 във връзка с чл. 21, ал. 1, т. 12 от Закона за местното самоуправление и местната администрация и чл. 8, ал. 9 от Закона за общинската собственост изменя Годишната програма за управление и разпореждане с имоти – общинска собственост за 2020 г., като: заличава подточка 10. Поземлен имот с идентификатор № 21912.12.92 с площ 1 046 кв. м по кадастралната карта на гр. Долни чифлик от раздел 3.4.3. Маломерни имоти от ОПФ за отдаване под наем за една година без търг или конкурс, точка 3.4.3.6 МАЛОМЕРНИ ИМОТИ ОПФ в землище на гр. Долни чифлик ЕКАТТЕ 21912 по номера на имоти и добавя нова подточка 5. поземлен имот с идентификатор № 21912.12.92 с площ 1 046 кв. м с начин на трайно ползване – нива по кадастралната карта на гр. Долни чифлик в раздел 3.4.4. Имоти – частна общинска собственост от ОПФ (извън тези по т. 3.4.1, 3.4.2 и 3.4.3) за отдаване под наем с търг или конкурс до 10 години, точка 3.4.4.6 Имоти в землище на гр. ДОЛНИ ЧИФЛИК ЕКАТТЕ 21912 по номера на имоти.

**РЕШЕНИЕ № 156**

2.На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 14, ал. 1 - 3 от Закона за общинската собственост, чл. 20, ал. 1 и ал. 2 от Наредбата за реда за придобиване, управление и разпореждане с общинско имущество в община Долни чифлик дава съгласие да бъде проведен публичен търг с явно наддаване за отдаване под наем за срок от 2 (две) години на поземлен имот с идентификатор № 21912.12.92 с площ 1 046 кв. м, с начин на трайно ползване – нива по кадастралната карта на гр. Долни чифлик, община Долни чифлик, област Варна, съгласно АЧОС № 1881 от 16.12.2019 г. и определя начална тръжна годишна наемна цена за в размер на 30.00 (тридесет) лева.

**РЕШЕНИЕ № 157**

На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 8, ал. 1 и ал. 2 от Закона за общинската собственост и чл. 7 от Наредбата за реда за придобиване, управление и разпореждане с общинско имущество в община Долни чифлик **не дава съгласие** да се закупи гараж със ЗП 28 кв. м, построен в УПИ XVI-общ. в кв. 48 (АЧОС № 168 от 15.02.2007 г.) за сумата от 3900.00(три хиляди и деветстотин) лв. – собственост на банка „ДСК“ ЕАД.

**РЕШЕНИЕ № 158**

На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 14, ал. 7 от Закона за общинската собственост и чл. 17, ал. 1 и ал. 2 от Наредбата за реда за придобиване, управление и разпореждане с общинско имущество в община Долни чифлик дава съгласие да бъде проведен публичен търг с явно наддаване за отдаване под наем на част от имот публична общинска собственост – лекарски кабинет № 208 с площ 13.5 (тринадесет цяло и пет) кв. м, находящ се на II (втори) етаж в Поликлиника гр. Долни чифлик, построена в УПИ І-общ., кв. 90 по регулационния план на гр. Долни чифлик, област Варна, съгласно (АПОС № 1571 от 02.10.2017 г.), при граници за целия имот: улица ОК 95-464-392, УПИ XX-747, УПИ XIX-общ., улица ОК 95-244 за срок от 10 (десет) години, одобрява пазарна оценка в размер на 32.00 (тридесет и два) лева без ДДС и я определя за начална тръжна месечна наемна цена.

**РЕШЕНИЕ № 159**

На основание чл. 21, ал. 2 и във връзка с чл. 21, ал. 1, т. 11 от Закона за местното самоуправление и местната администрация, чл. 124 а, ал. 1 и ал. 7, чл. 124 б, ал. 1 от Закона за устройство на територията:

1. Дава разрешение за изработването на ПУП - ПРЗ на ПИ с идентификатор 68998.97.592 по кадастралната карта на с. Старо Оряхово за производствено складова база, магазин и офис, съгласно представената скица-предложение (приложение 5 към докладната записка).
2. Одобрява представеното задание (приложение 2 към докладната записка).

**РЕШЕНИЕ № 160**

На основание чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Кина Неделчева Христова от с. Гроздьово – 100 лв.**

**РЕШЕНИЕ № 161**

На основание чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Величка Иванова Иванова от с. Пчелник – 100 лв.**

**РЕШЕНИЕ № 162**

На основание чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Александър Руменов Йорданов от гр. Долни чифлик – 100 лв.**

**РЕШЕНИЕ № 163**

На основание чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Верка Ненова Радева от гр. Долни чифлик – 100 лв.**

**РЕШЕНИЕ № 164**

На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 14, ал. 8 от Закона за общинската собственост, чл.37и, ал.3 във връзка с чл. 37о, ал. 1 и ал. 4 от Закона за собствеността и ползването на земеделските земи и чл. 98, ал. 4 от Правилника за прилагане на закона за собствеността и ползването на земеделските земи:

1. Определя пасищата, мерите и ливадите от ОПФ за общо и индивидуално ползване, съгласно *Приложение № 1.*
2. Дава съгласие за предоставяне през стопанската 2020/2021 година на пасища, мери и ливади от ОПФ на община Долни чифлик описани в Приложение 1, както следва:
	1. Пасищата, мерите и ливадите от ОПФ се отдават под наем или аренда по реда на чл. 24а, ал. 6, т. 4 от ЗСПЗЗ, чл. 98, чл. 99 и чл. 100 от Правилника за прилагане на ЗСПЗЗ (ППЗСПЗЗ) за срок от 5 (пет) стопански години на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, съобразно броя и вида на регистрираните животни, по цена определена по пазарен механизъм;
	2. Пасищата, мерите и ливадите се разпределят между правоимащите, които имат регистрирани животновъдни обекти в съответното землище, съобразно броя и вида на регистрираните пасищни селскостопански животни, в зависимост от притежаваните или ползвани на правно основание пасища, мери и ливади, но не повече от 10 дка за 1 животинска единица в имоти от първа до седма категория и до 20 дка за 1 животинска единица в имоти от осма до десета категория;
	3. Останалите свободни пасища, мери и ливади от общинския и държавния поземлен фонд се отдават под наем или аренда чрез търг, в който се допускат до участие само собственици на пасищни селскостопански животни, регистрирани в Интегрираната информационна система на БАБХ съгласно чл. 37и, ал. 13 от ЗСПЗЗ. Търговете се провеждат от кмета на общината за земите от ОПФ, договорите се сключват за една стопанска година;
	4. Останалите след провеждане на търга свободни пасища, мери и ливади се отдават чрез търг на собственици на пасищни селскостопански животни и на лица, които поемат задължение да ги поддържат в добро земеделско и екологично състояние, по ред определен в ППЗСПЗЗ. Договорите се сключват за една стопанска 2020/2021 година;
	5. Пасищата, мерите и ливадите за общо ползване по смисъла на §2д от Допълнителните разпоредби на ЗСПЗЗ да се ползват безвъзмездно от жителите на населеното място, притежаващи дребни земеделски стопанства с пасищни животни или от образуваните колективни стада.
3. Приема Годишен план за паша на община Долни чифлик за стопанската 2020/2021 година, съгласно *Приложение № 6*.
4. Одобрява експертните оценки на пазарните наемни цени на пасища, мери и ливади и ги определя за годишна наемна цена и/или начална тръжна годишна наемна цена на пасища, мери и ливади от ОПФ – Долни чифлик, както следва според категорията на земята: от 4.50 лева до 11.00 лева/дка за ПМЛ в землищата на с. Булаир, с. Бърдарево, с. Солник и с. Голица; от 6.50 лева до 12.00 лева/дка за ПМЛ землищата на с. Венелин, с. Пчелник, с. Кривини и гр. Долни чифлик; от 4.50 лева до 10.00 лева/дка за ПМЛ землищата на с. Горен чифлик, с. Гроздьово и с. Нова шипка и от 4.50 лева до 13.00 лева/дка за ОПФ землищата на с. Ново Оряхово, с. Рудник, с. Шкорпиловци, с. Юнец и с. Старо Оряхово на община Долни чифлик, област Варна *(приложения № 2,3,4,5)*.
5. Определя задълженията на общината и ползвателите за поддържане на пасищата, мерите и ливадите от ОПФ, както следва:
	1. Задължения на община Долни чифлик:
		1. Община Долни чифлик предоставя на животновъдите, отглеждащи пасищни животни земеделски земи - общинска собственост, с начин на трайно ползване пасища, мери и ливади, в състоянието, в което се намира, като осигурява безпрепятственото им използване.
		2. Общинските пасища, мери и ливади се предоставят на животновъдите за директно подпомагане при кандидатстването им по различните схеми за подпомагане на земеделските стопани, базирани на площ. Сключването на договор за наем не гарантира подпомагане на земеделския производител.
		3. Кметовете на населените места и кметските наместници от съставните селища на община Долни чифлик се задължават да следят за изпълнението на Правилата за ползване на общинските пасища, мери и ливади от страна на ползвателите. При констатирани нарушения да уведомяват експертите от дирекция АПИООСОКССДЗ.
		4. Да информира ползвателите на пасища, мери и ливади при настъпили промени в нормативни документи, касаещи условията по предоставяне, поддържани и опазване на пасищата, мерите и ливадите в добро земеделско и екологично състояние.
	2. Задължения на ползвателите:
		1. Ползвателите се задължават да използват пасищата, мерите и ливадите по предназначение, а именно:

- Пасищата се ползват за паша на селскостопански животни, а коситба може да се извършва като алтернатива на пашата или като метод за борба с плевели;

- Мерите се ползват само за паша на селскостопански животни;

- Ливадите се използват за косене.

* + 1. Да не допускат замърсяване на общинските пасища, мери и ливади с битови, строителни, производствени, опасни и други отпадъци;
		2. Да не се палят сухи треви и храсти в пасищата, мерите и ливадите;
		3. Да не ограждат наетите пасища, мери и ливади.
		4. Да не се извършва паша нощем и без пастир, както и да не се допуска лагеруване на домашни животни в пасищата;
		5. Да не допускат използване на общинските пасища, мери и ливади, както и на местата за водопой от животни, които не са идентифицирани и на които не са извършени мерките по държавната профилактична програма и по програмите за надзор и ликвидиране на болестите по животните;
		6. Да не се извършва паша в горите, граничещи с пасищата;
		7. Да не извършват сеч на намиращите се върху отдадените под наем пасища, мери и ливади отделно стоящи или групи дървета, без разрешение от компетентните органи;
		8. Да ги опазват от ерозиране, заблатяване, засоляване;
		9. При необходимост да извършват пръскане със съответните разрешени препарати за обезпаразитяване и наторяване;
		10. Да не изграждат постройки с траен статут в пасищата, мерите и ливадите, както и да не ограждат предоставените площи, освен с електропастир;
		11. Да не ги преотстъпват за ползване на трети лица;
		12. Ползвателите на пасища, мери и ливади от ОПФ организират охраната на ползваните от тях имоти, включени в договора за наем;
		13. Условията за поддържане на земята в добро земеделско и екологично състояние не отменят задълженията на собствениците или ползвателите на земеделски земи по Закона за опазване на земеделските земи (ЗОЗЗ), ЗСПЗЗ и други нормативни актове.
1. Възлага на кмета на община Долни чифлик да предприеме необходимите действия за правилното и законосъобразно провеждане на процедурата по разпределение на пасищата, мерите и ливадите между правоимащите лица, както и сключването на договори за отдаване под наем за индивидуално ползване на същите.

 Приложения:

 Приложение №1.Списък на пасищата, мерите и ливадите от ОПФ за общо и индивидуално ползване;

 Приложение № 2. Експертна оценка за определяне пазарна наемна цена на недвижим имот – публична общинска собственост, представляващ земеделска земя – пасище, мера и ливада с площ 1.00 дка (1000,00 кв.м), находящ се в землищата на с. Булаир, с. Бърдарево, с. Солник и с. Голица на община Долни чифлик, област Варна;

 Приложение № 3. Експертна оценка за определяне пазарна наемна стойност на недвижим имот – публична общинска собственост, представляващ земеделска земя – пасище, мера и ливада с площ 1.00 дка (1000,00 кв.м), находящ се в землищата на с. Венелин, с. Пчелник, с. Кривини и гр. Долни чифлик на община Долни чифлик, област Варна;

 Приложение № 4. Експертна оценка за определяне пазарна наемна цена на недвижим имот – публична общинска собственост, представляващ земеделска земя – пасище, мера и ливада с площ 1.00 дка (1000,00 кв.м), находящ се в землищата на с. Горен чифлик, с. Гроздьово и с. Нова шипка на община Долни чифлик, област Варна;

 Приложение № 5. Експертна оценка за определяне пазарна наемна цена на недвижим имот – публична общинска собственост, представляващ земеделска земя – пасище, мера и ливада с площ 1.00 дка (1000,00 кв.м), находящ се в землищата на с. Ново Оряхово, с. Рудник, с. Шкорпиловци, с. Юнец и с. Старо Оряхово на община Долни чифлик, област Варна;

 Приложение № 6. Годишен план за паша за стопанската 2020-2021 година;

 Приложение № 7. Списък с данни за земеделските стопани или техни сдружения, регистрирани като юридически лица и отглежданите от тях животни на територията на община Долни чифлик;

**РЕШЕНИЕ № 165**

1.На основание чл. 21, ал.2 във връзка с чл. 21, ал. 1, т. 7 от Закона за местното самоуправление и местната администрация, чл. 8, ал. 6 от Закона за местните данъци и такси, чл. 7 от Наредбата за определянето и администрирането на местните такси и цени на услуги на територията на община Долни чифлик във връзка със заповед № РД-01-124 от 13.03.2020 година на Министъра на здравеопазването и противоепидемични мерки въведени от областния кризисен щаб освобождава физическите и юридически лица, осъществяващи дейност, в обхвата на заповед № РД-01-124 от 13.03.2020 година на Министъра на здравеопазването, както и собствениците на вендинг автомати за кафе разположени на открито от заплащането на такси по чл. 23, ал.1 от Наредбата за определянето и администрирането на местните такси и цени на услуги на територията на община Долни чифлик за срока на извънредното положение обявено с решение от 13.03.2020 г. на Народното събрание на Република България.

**РЕШЕНИЕ № 166**

2. На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация във връзка с чл. 3, ал.1 от Наредбата за реда за придобиване, управление и разпореждане с общинско имущество в община Долни чифлика и заповед № РД-01-124 от 13.03.2020 година на Министъра на здравеопазването дава съгласие да не се плаща наем по сключените договори за отдаване под наем на имоти - общинска собственост, предназначени за извършване на дейност в обхвата на заповед № РД-01-124 от 13.03.2020 година на Министъра на здравеопазването за срока на извънредното положение обявено с решение от 13.03.2020 г. на Народното събрание на Република България.

**РЕШЕНИЕ № 167**

На основание чл.21, ал.2 във връзка с чл.21, ал.1, т.23 от Закона за местното самоуправление и местната администрация Общински съвет - Долни чифлик дава съгласие да бъдат закупени 2000 (две хиляди) броя предпазни маски, които да бъдат раздадени на нуждаещите се жители на община Долни чифрлик, като средствата, с които ще бъдат закупени да бъдат от средствата определени за издръжка на Общински съвет – Долни чифлик.